open-index/open-wikipedia-markdown huggingface dataset:
Swart Ekonomiese Bemagtiging

Die begrip van **Swart Ekonomiese Bemagtiging** (**SEB**) is deur die Kommissie van Swart Ekonomiese Bemagtiging gedefinieer as 'n geïntegreerde sosio-ekonomiese proses wat in Suid-Afrika se transformasieplan geïntegreer is. Die doel daarvan is om die wanbalanse van die verlede te herstel deur te poog om die eienaarskap, bestuur en beheer van Suid-Afrika se finansiële en ekonomiese hulpbronne aan die meerderheid van sy burgers oor te dra. Die doel is om breër deelname aan die ekonomie deur swart mense te verseker om volhoubare ontwikkeling en vooruitgang te bereik. Swart Ekonomiese Bemagtiging word deur die wet vereis en maatskappye moet dus SEB in hul organisasies instel. Ondernemings kan SEB implementeer, of dit nie implementeer nie en 'n aansienlike hoeveelheid besigheid ontneem word, of selfs voor regsaksie te staan kom.

## Regverdiging 
Die Suid-Afrikaanse grondwet regverdig sekere vorme van diskriminasie. Teen die einde van apartheid in 1994 en met die aanvang van meerderheidsregering, was die beheer van groot ondernemings in beide die openbare sektor, sowel as die privaatsektor, grotendeels in beheer van wit mense. Dit was 'n ernstige wanbalans, aangesien wit mense vir ongeveer minder as 10% van die bevolking van Suid-Afrika uitmaak, wat beteken dat die land se ekonomie daadwerklik deur 'n verskriklik klein gemeenskap beheer is. SEB se doel is om die Suid-Afrikaanse ekonomie te transformeer sodat dit die demografiese samestelling van die land verteenwoordig.

SEB is meer daarop gemik om swartes te bevoordeel. Dit is eerder regstellende aksie wat die meeste kritiek ontlok van teenstanders teen diskriminasie. Die Suid-Afrikaanse regering ag egter steeds beide strategieë as noodsaaklik vir die ontwikkeling van Suid-Afrika in 'n welvarende staat en dit is ook een van die amptelike doelwitte wat deur die regerende party, die African National Congress, daargestel is.
Armagnac (party)

Die **Armagnac** party was 'n vername groepering in die Franse politiek en oorlogvoering tydens die Honderdjarige Oorlog. Die Armagnacs was in 'n jare lange stryd gewikkel met die Boergondiërs. Die vyandskap het sy oorsprong in 'n ou vete tussen die Hertog van Orléans en die Hertog van Boergondië. Die Armagnacs was bondgenote van Karel, Hertog van Orléans teen Jan sonder Vrees, die Hertog van Boergondië nadat Lodewyk van Valois, Hertog van Orléans, Karel se vader, op bevel van die Hertog van Boergondië vermoor is in 1407. Die suide en weste van Frankryk was oorwegend Armagnac gesind terwyl die noorde en ooste Boergondies was. 

Die party se naam is afkomstig van Karel se skoonvader Bernard VII, Graaf van Armagnac, wat die hertog tydens sy jeug gelei het en finansiering en Gaskonse troepe verskaf het wat Parys beleër het voor hulle by Saint Cloud verslaan is. Later is Jan sonder Vrees na sy gebied in die ooste teruggestuur en Bernard van Armagnac het in Parys agtergebly. Hy is in 1418 in 'n sluipmoord doodgemaak.

Sporadiese gevegte het vir 'n aantal jare tussen die Armagnacs en Boergondiërs voortgeduur. Die Boergondiërs het hulle by die Engelse aangesluit in 1419 en die Armagnacs het betrokke geraak by die saak van Karel VII. Die faksie stryd was teen die tyd skaars onderskeibaar van die Koninklike stryd tussen die Franse en Engelse monargieë. Die terme het in gebruik gebly tot dit deur Karel VII verbied is na aan die einde van die Honderdjarige Oorlog as deel van 'n poging om die wonde tussen die groepe te heel. 

## Kyk ook 
Boergondiërs (party)

## Verwysings
Kh-29

Die **Kh-29** is 'n Russiesvervaardigde geleide lug-tot-grond missiel wat soos die meeste Russiese wapentuig, op vele Russiesvervaardigde aanvalsvliegtuie, soos die Su-25(T) gebruik kan word. Die Kh-29 is deur Zvezda-Strela ontwikkel. 

Alle variante gebruik 'n Kh-29 missiellugraam, maar het verskillende geleidingsstelsels. Die 'L'-variant is toegerus met lasergeleiding. Die missiel is geskik om brûe en bunkers te vernietig.

## In gebruik deur 
* Russiese Lugmag

## Variante 
Die Kh-29 bestaan uit die volgende drie variante:
* **Kh-29T** het 'n TV-kamera, na lansering selfgeleidend.
* **Kh-29L** is toegerus met semi-aktiewe lasergeleiding
* **Kh-29D** hittegeleidend, na lansering selfgeleidend.

Alle missiele word deur NAVO as die **AS-14 Kedge** geklassifiseer.

## Eksterne skakel 
ube.com/watch?v=XkKMm5g9I0E Kh-29T op MiG-29.
Hertogdom

'n **Hertogdom** is 'n gebied, leenwese, of domein wat deur 'n hertog of hertogin geregeer word.  Histories was sommige hertogdomme in kontinentale Europa soewerein, terwyl ander, veral in Frankryk en Brittanje ondergeskikte distrikte van 'n koninkryk was. Tradisioneel is 'n groothertogdom, soos Luxemburg, gewoonlik as onafhanklik en soewerein gesien. Soewereine hertogdomme was algemeen in die Heilige Romeinse Ryk en Duitssprekende gebiede. 

In Frankryk het 'n aantal hertogdomme in die Middeleeue bestaan. Koningin Elizabeth II van die Verenigde Koninkryk hou steeds die middeleeuse Franse titel Hertog van Normandië; die enigste grondgebied wat steeds met die Hertogdom van Normandië verbind is, is die Kanaaleilande. Belangrike Franse hertogdomme het ingesluit Normandië, Boergondië, Bretagne en Akwitanië.

In middeleeuse Engeland, is die gebiede Lancashire en Cornwall hertogdomme gemaak met sekere magte wat aan hulle hertoë gegee is. Die Hertogdom van Lancaster is in 1351 gestig maar dit is met die Kroon verenig in 1399 toe die Hertog Hendrik Bolingbroke die troon van Engeland as Hendrik IV bestyg het. Die Hertogdom van Cornwall is in 1337 geskep en is opeenvolgend deur Hertoë van Cornwall gehou wat ook erfgename van die kroon was. Die hertogdomme het sedertdien hulle politieke rol verloor. Daar is egter 'n voortslepende dispuut oor die status van Cornwall.

Vandag is territoriale hertogdomme baie skaars; meeste hertogdomme wat in die laaste paar eeue toegeken is was suiwer simbolies van aard. Daar is vandag geen onafhanklike hertogdomme nie; slegs Luxemburg bestaan as 'n Groothertogdom.
Chemnitz

**Chemnitz** [ˈkʰɛmnɪʦ] (1953–1990: *Karl-Marx-Stadt*) is 'n Duitse stad met 243&nbsp;004 inwoners aan die Chemnitz-rivier. Chemnitz is ná Dresden en Leipzig die derde grootste stad van die deelstaat Sakse. Die stedelike agglomerasie van Chemnitz-Zwickau is die negende grootste in Duitsland.

## Verwysings 
## Eksterne skakels 
* Amptelike webwerf van Chemnitz
Laser Inc

**Laser Inc** is 'n musiekgroep van Swede wat musiek in die genres eurodance, eurotechno en techno maak. Laser Inc bestaan uit die sanger *Jonas*, tesame met *Robin (Raaban)* en *Izko (Chainkickerz)*. Die groep is veral bekend vir hul 2007-treffer "Det var en gång en fågel" (Afrikaans: ''Daar Was Een Keer 'n Voël'').

## Enkelsnitte 
*"Det var en gång en fågel" (2007)
*"Dansa tills ni Svimmar" (2007)
*"Sola och Bada" (2007)
*"Festen är Igång" (2007)
*"Fiskeeliten" (2007)
*"Abraham" (2007)
*"Vem är jag" (2007)
*"När man var liten" (2008)
*"Glider i fjällen" (2008)
*"Vi äro musikanter" (2008)
*"Lin" (2008)
*"Min lilla kossa Martin" (2008)

## Eksterne skakels 
*Amptelike webwerf 
*Hul MySpace-bladsy

### Foto's 
*'n Nie-vrye beeld van die groep
*Foto op hul MySpace

### Kenteken 
*Logo op hul MySpace
Hoërskool Monument

**Hoërskool Monument** (ook bekend as Monnas) is 'n dubbelmediumhoërskool in Krugersdorp, Gauteng.  Die skool is op 1 Februarie 1921 gestig as die Afrikaanse (dit het later 'n dubbelmediumskool geword) Medium Hoërskool Krugersdorp.  Van die kultuuraktiwiteite wat deur die skool aangebied word sluit in koor, debat, public speaking, junior Verenigde Nasies, mej. Monnas, redenaars en revue.  Die skool bied ook sportgeriewe vir die volgende:  atletiek, gholf, hokkie, jukskei, krieket, landloop, netbal, rugby, skaak, swem en tennis.  Monnas het reeds agt Springbokke opgelewer.  Hulle is Christo Wagenaar, Brendan Venter, Jorrie Muller, Jaque Fourie, Heinke van der Merwe,  Willem Alberts, Jaco Taute en Julian Redelinghuys. Die eerste rugbyspan se bynaam is die Witbulle en die tweedespan die Kwaggas.

## Missie en Visie 
### Visie 
Monnas uniek gefokus

### Missie 
Gefokus op unieke, gebalanseerde groei vir individue,
gefundeer in Christelike waardes, selfdissipline, wedersydse respek
en diversiteit deur uitnemende opvoeding en onderwys.

## Skoolkode 
Ek dank God dat Hy my lewe en gesondheid gee.
Ek sal die voorreg wat ek het om te leer nie verwaarloos nie.
Ek sal daarna streef om gesond te wees en te bly, na liggaam en gees.
Ek sal myself probeer leer ken en ek sal selfbeheersing beoefen waar en
wanneer dit te pas mag kom,
veral as 'n middel tot versterking van my karakter.
Ek sal netjies wees ten opsigte van my persoon, my klere, my boeke,
my skoolbank, my omgewing in die klaskamer, my omgewing
op die skoolterrein en daar buite.
Ek sal die goeie naam van die skool in ere hou.
Ek sal die eiendom van 'n ander respekteer net soos ek dit van hom
verwag – so ook die eiendom van die gemeenskap, soos die gebou, uitrusting en
meubels van die skool, en waar ek in die
koshuis is, ook dié van die koshuis.
Ek sal die vereistes van beleefdheid en goeie gedrag oral en altyd nakom.
Ek sal veral teenoor oueres beleefd wees.

## Skoollied 
Die woorde van die skoollied is in 1951 deur J.C. Mentz geskryf en die musiek daarvoor in 1962 deur Pierre Malan.

Soos die dagbreek oor ons velde
is die stukrag van ons jeug.
In ons strewe na wat skoon is,
na die kennis en die deug.

Vir wat mooi is in ons eie
is ons wil en krag en werk,
vir wat hoog is en verhewe
vir wat edel is en sterk.

Ons durf tot daad en lewe
sal geen weerstand ooit verwoes,
maar gebuk by taaie arbeid
sal ons liewer slyt as roes.

Laat ons saamstaan in ons keuse,
laat die vaandels dan ontvou
met die Monument se leuse
op ons Ougoud, Bruin en Blou!

## Noemenswaardige alumni 
* Alana Bailey, skryfster
* T.T. Cloete, Afrikaanse digter en letterkundige
* Anton Hartman, musiekdirekteur van die SAUK en dirigent
* Ina Rousseau, 'n Suid-Afrikaanse digter en skrywer

## Eksterne skakels 
* Monnas se tuisblad
Glukose

**Glukose** is 'n heksose, 'n eenvoudige suiker. Die formule vir glukose is C6H12O6. Glukose word gesintetiseer via 'n biochemiese roete genaamd fotosintese. Gedurende fotosintese bind koolstofdioksied en water saam m.b.v. energie wat vanaf sonlig verkry word. Fotosintese vind in die chloroplaste van groen plante plaas.

## Strukture
duimnael|500px|left|Links:β-D-glukose; middel:die oop aldose-ketting; regs α-D-glukose

In water kom die glukosemolekule in 'n ewewig tussen drie vorms voor: die ringvormige β-D-glukose, die oop aldose-ketting en die ringvormige α-D-glukose. Die oop ketting het 'n aldehied-funskionele groep. Die piranoseringe is halfasetale.

duimnael|left|Opening van die piranosering.

Die kristalstruktuur van α-D-glukose is in 1952 deur McDonald en Beevers gepubliseer. Dit bestaan uit 'n piranosering in die Sachse-Mohr *trans*-vorm. Dit kristalliseer in 'n ortorombiese struktuur met ruimtegroep P222.

## Eienskappe
Glukose is 'n monosakkaried wat normaalweg beskikbaar is as die α-D-glukose monohydraat, 'n kristallyne produk wat wit tot kleurlose kristalle vorm. Watervrye α-D-glukose en ook β-D glukose is van baie beperkte belang. Die smeltbereik van α-D-glukosemonohidraat is 83°C terwyl die watervrye stof by 146°C smelt. Die spesifieke rotasies is: α-D-glukose is [α]20D: +112.2°, β-D-glukose [α]20D: +18.7°. In waterige oplossing vind mutarotasie plaas wat lei tot 'n ewewig van [α]20D: +52.5°. Die oplosbaarheid van glukose is laer as die oplosbaarheid van sukrose. Wanneer dit opgelos word, het glukose 'n verkoelende effek as gevolg van sy negatiewe oplossingshitte van -105.5 [kJ/kg]. Glukose is 'n reduserende suiker en ondergaan karamelisering en Maillard-reaksies.

Die enantiomeer L-glukose is die spieëlbeeld van die D-molekule. Dit kan sinteties in die laboratorium vervaardig word maar speel nouliks 'n biologiese rol. Die meeste organismes kan dit nie verteer en as energiebron gebruik nie.

## Medies
Die tipiese vasvlak in menslike bloed is 600-1000 [mg/L].

## Verwysings
JVC Julianadorp

**JVC Julianadorp** is 'n sokkerklub in Nederland in die stad Den Helder, geleë in die westelike provinsie Noord-Holland. Die klub is op 21 Junie 1921 gestig. JVC het ook 'n futsal-afdeling (saalvoetbal). Die eertydse sokkerspeler David Loggie was die afrigter van die klub van 1994 tot 1998.

## Erelys 
***Eerste klasse (Noord-Holland)**
** 1946, 1956
***Tweede klasse (Noord-Holland)**
** 1952

## (Eks-)sokkerspelers 
## Eksterne skakels 
*  JVC Julianadorp.
Duitse Toekomsprys

Die **Duitse Toekomsprys** (*Der Deutsche Zukunftspreis*) is 'n prys vir prestasies in die afdelings van kuns, handelswetenskappe, tegniek, ingenieurs- of natuurwetenskappe. Aanwendings- en markvaardigheid, asook die skepping van werkplekke, word as innovering in berekening gebring.

Die prys word deur die bondspresident oorhandig en dra 'n prysgeld van 250&nbsp;000 Euro. Dit word jaarliks toegeken. Die prys is deur die voormalige bondspresident Roman Herzog in die lewe geroep en die eerste keer in 1997 oorhandig.

## Films 
* *Zehn Jahre Deutscher Zukunftspreis*. Wissenschaftsmagazin: *Abenteuer Wissen*, 30 Min. Produktion: ZDF, Erstsendung: 22 November 2006
* *Deutscher Zukunftspreis 2006. Höhepunkte der Festgala aus Berlin.* 45 Min. Produktion: ZDF, Uitsending: 23 November 2006 – Afrikaanse titel: "Duitse Toekomsprys 2006. Hoogtepunte van die Feesgala uit Berlyn."

## Eksterne skakels 
* Webseite des Deutschen Zukunftspreises (amptelike webwerf)
* „Zehn Jahre Deutscher Zukunftspreis“ , ZDF, 22 November 2006 (Duitse toekomsprys: 10 jaar)
Pous Deusdedit

**Deusdedit** (ook Adeodatus I genoem) was die 68ste pous van die Rooms-Katolieke Kerk.

## Biografie 
**Pous Deusdedit** word ook Pous Adeodatus I genoem en in die geval word Pous Adeodatus aangedui as Pous Adeodatus II. Sy pa was 'n onderdiaken met die naam Stephanus. Op 19 Oktober 615 volg hy Pous Bonifatius IV op en regeer tot sy dood op 8 November 618. Hy word opgevolg deur Pous Bonifatius V. Die naam ‘Deusdedit’ beteken 'deur God gegewe'. Die naam Adeodatus beteken dieselfde. Die name is variante.

## Pontifikaat 
Tydens die pontifikaat van Pous Deusdedit, was daar relatiewe vrede tussen die Lombarde onderling en die gebiede wat hulle verower het. Daar ontstaan egter 'n intoleransie teenoor die Bisantynse Ryk en in Napels het Johannes van Compsa onafhanklikheid van die keiser geëis, maar is gou onderdruk deur keiser Heraclius.

Die pous is bekend vir sy goeie werke en meelewe met die volk. Hy het huis- en siekebesoek gedoen. In 616 het die pes (ander bronne gee melaatsheid) uitgebreek en 'n aardbewing het baie huise verwoes. Die pous het van sy rykdom geskenk om die nood te verlig.

Volgens oorlewering is hy die eerste pous wat van lood seëls gebruik gemaak het om sy korrespondensie te verseël. Een van die seëls (in Latyn: *bullae*) van die pous waarin die hy afgebeeld word tussen sy skape met die Alfa en die Omega onderaan, het bewaar gebly. Die "bullae" het aanleiding gegee tot die gebruik van die naam "pouslike bul" vir 'n amptelike kommunikasie van die pous.

Daar word vermoed dat die pous aan die pes gesterf het.

## Verering 
Pous Deusdedit word in die Rooms-Katolieke Kerk as heilige vereer. Sy feesdag is op 8 November.

## Bibliografie 
* Davis, R. (2001) Book of the Pontiffs (English Translation of the Liber Pontificalis) Liverpool University Press.  
* Duff, Eamon. *Saints and Sinners: A History of the Popes*, Yale University Press, 2001. bl. 62–63. 
* Maxwell-Stuart, P. G. *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson, 2002, bl.&nbsp;47. .

## Eksterne skakels 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia.

## Opvolging 
|}
Pous Honorius

**Pous Honorius** kan verwys na 'n aantal pouse (of 'n teenpous) van die Rooms-Katolieke Kerk nl:

*Pous Honorius I (625 – 638).
*Pous Honorius II (1124 – 1130).
*Pous Honorius II (1061 – 1064). 'n Teenpous.
*Pous Honorius III (1216 - 1227).
*Pous Honorius IV (1285 – 1287).
Pous Bonifatius V

**Bonifatius V**  was die 69ste pous van die Rooms-Katolieke Kerk.

## Biografie 
**Pous Bonifatius V** is gebore in Napels.  Op 23 Desember  619 volg hy Pous Deusdedit op en regeer tot sy dood op 25 Oktober 625.  Hy word opgevolg deur Pous Honorius I.  
Die naam ‘Bonifatius’ beteken 'weldoener'.

## Pontifikaat 
Pous Bonifatius V het 'n dekreet uitgevaardig dat kerke toevlugsoorde ("sanctuaries") vir misdadigers moes wees.  Hy gee kerklike verteenwoordigers die opdrag  keiserlike wette insake testamente te respekteer.  Hy skryf voor dat akoliete nie die relieke van martelare mag oordra nie en dat hulle ook nie die plek van diakens mag inneem by die doop nie.  Bonifatius het die begraafplaas van Sint Nicodemus op die Via Nometane laat klaar maak en wy dit ook in.

Eerwaarde Bede maak melding van die pous se diepgaande belangstelling vir die Engelse kerk.  Hy het Kantelberg tot aartsbisdom verhef.  Die briewe wat hy glo aan aartsbiskop Mellitus van Kantelberg en aan biskop Justus van Rochester geskryf het, het nie bewaar gebly nie.  In 'n brief aan Justus, toe hy in 624 vir Mellitus opvolg, dra hy die biskoplike pallium formeel aan hom oor en gee hom opdrag om biskoppe te wy waar nodig.

Volgens Bede skryf Bonifatius ook 'n brief aan koning Edwin van Northumbriëë, waarin hy die koning aanspoor om hom tot die Christendom te bekeer.  Sy vrou Ethelberga van Kent wat reeds Christen was, word daarin aangespoor om hom te oorreed.

## Bibliografie
* Bede.  *Historia ecclesiastica gentis Anglorum*
* Gasquet, Francis Aidan. *A Short History of the Catholic Church in England*, 19
* Gregorovius, Ferdinand. II, 113
* Hunt, William. *The English Church from Its Foundation to the Norman Conquest*. Vol. 1. "A History of the English Church", W. R. W. Stephens and William Hunt, ed. London: Macmillan and Co., 1912. 49, 56, 58
* Davis, R. (2001) Book of the Pontiffs (English Translation of the Liber Pontificalis) Liverpool University Press.  
* Duff, Eamon. *Saints and Sinners: A History of the Popes*, Yale University Press, 2001. pp 62–63. 
* Maxwell-Stuart, P. G. *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson, 2002, p.&nbsp;47. .

## Eksterne skakels 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia.

## Opvolging 
|}
Utrecht

**Utrecht** kan wees:

* Utrecht, KwaZulu-Natal, dorp in Suid-Afrika en eertydse Boererepubliek.
* Utrecht (munisipaliteit), munisipaliteit in en hoofstad van die provinsie Utrecht.
* Utrecht (provinsie), Nederlandse provinsie.
Montfort, Limburg

**Montfort** (Limburgs: *Mofert*) is 'n stad in die Nederlandse provinsie Limburg, wat tot die munisipale gebied van Roerdalen behoort (tot 2007 tot die munisipale gebied van Ambt Montfort). Die stadjie het sowat 3&nbsp;150 inwoners (2006).

Montfort het in 1263 stadsregte gekry en staan bekend vir die *Kasteel Montfort* se ruïne, wat terugdateer tot omstreeks die jaar 1260.

## Verwysings
Sharp PC-1211

duimnael|'n PC-1211.

**Sharp PC-1211** is 'n klein handpalmrekenaar, wat ook as die Tandy TRS-80 PC1 bemark is. Hierdie model is aangedryf deur 'n 4-bis SVE wat heeltemal in krag-besparende CMOS-tegnologie uitgelê was.

## Tegniese spesifikasies 
*24 alfanumeriese karakter vloeikristalvertoon (kolletjie matriks)
*Volle QWERTY-sleutelbord
*Ingeboude luidspreker
*Uitbreidingspoort vir drukker en bandspeler, ens.
*Programmeerbaar in BASIC
*Gebruik vier 1.5&nbsp;V litium knopselle
*Batterylewe oor die 200 uur
*1424 program-stappe, 26 permanente plekhouers (A-Z of A$-Z$) en 178 plekhouers wat met program stappe gemeng is
*Dit is vervaardig uit gewone oor-die-toonbank CMOS-komponente, insluitende die SC43177/SC43178 SVE wat met 'n spoed van 256&nbsp;kHz loop en oor drie TC5514P 4&nbsp;kbis RAM-modules beskik.

## Verwante Sharp-sakrekenaars 
*Sharp PC-1210
*Sharp PC-1251
*Sharp PC-1500
*Sharp PC-1500A met meer geheue
*Sharp PC-1501
*Sharp PC-1600 met meer geheue en 'n groter LCD-skerm met grafika

## Eksterne skakels 
*Sharp PC-1211 op MyCalcDB (databasis oor sakrekenaars van die 70's en 80's)
Bakboord

duimnael|350px|Bakboord van die *Queen Mary II*
**Bakboord** is die linkerkant van 'n skip gesien in die normale vaarrigting (d.w.s. as daar in die rigting van die boeg gekyk word).  Volgens internasionale konvensie moet seevaartuie 'n rooi lig aan die bakboordkant hê.

## Etimologie 
Die woord bakboord vind waarskynlik sy oorsprong in oudnoors, die taal van die Wikings. *Bak* het verwys na die rugkant (let op die Engelse woord *back*, ook die woord agterbaks in Afrikaans). Die ou Wiking stuurmanne sou na bewering die roer met hulle regterhand vasgehou het, maar sou dikwels dan hulle linkerhande ook moes inspan as meer krag vereis sou word wat dan sou meebring dat hulle met hulle rûe na die linkerkant van die skip sou staan.  *Boord* sou dan afkomstig wees van borða wat plank beteken.

## Sien ook 
*Boeg
*Dek
*Kiel
*Stuurboord

## Verwysings 
'n Nederlandstalige literatuurwerf wat die etimologie van die woord bakboord bespreek 

## Eksterne skakels 
'n Webwerf deur John Hale met 'n illustrasie van die posisie van die roer en stuurman op 'n Wiking skip
Stuurboord

duimnael|350px|Stuurboord van die *Freedom of the Seas*

**Stuurboord** is die regterkant van 'n skip gesien in die normale vaarrigting (d.w.s. as daar in die rigting van die boeg gekyk word). Volgens internasionale konvensie moet seevaartuie 'n groen lig aan die stuurboordkant hê.

## Etimologie 
Die woord verwys waarskynlik na die kant waar die stuurman op die ou Wikingskepe gestaan het. Die roer wat basies 'n roeispaan was, is aan die regterkant van die agterstewe vasgemaak en die stuurman sou dus daar gestaan het.

## Sien ook 
* Bakboord
* Boeg
* Boegbeeld
* Dek
* Kiel

## Eksterne skakels 
* 'n PDF dokument wat verklarings bevat van die oorsprong van verskeie Nederlandse seevaartkundige begrippe.  Bevat ook 'n illustrasie wat die ligging van die roer op ou seilbote aandui.
Eyjafjallajökull

**Eyjafjallajökull** (letterlik "Eilandberggletser", afgelei van Yslands *eyja* "eiland", *fjall* "berg" en *jökull* "gletser") is een van die kleiner gletsers van Ysland. Die gletser, wat noord van Skógar en suid en wes van die groter Mýrdalsjökull-gletser lê, is streng gesproke 'n gletserkap wat 'n stratovulkaan op 'n hoogte van 1&nbsp;666 meter bo seevlak oordek. Eyjafjallajökull is saam met Mýrdalsjökull en Tindfjallajökull een van drie gletsers wat die Þórsmörk-vallei in Suid-Ysland omring en lê in die oostelike vulkaangebied langs die suidkus.

Die Eyjafjallajökull-vulkaan is nog steeds aktief en het sedert die begin van die huidige gletserkundige Ystydperk sowat 2,6 tot 2,7 miljoen jaar gelede verskeie kere uitgebars. Sy krater het 'n deursnee van tussen drie en vier kilometer, en die gletser bedek 'n oppervlakte van sowat 100 vierkante kilometer wat van hom die sesde grootste in die land maak. Behalwe vir sy groot uitbarsting in die tydperk tussen 1821 en 1823 en 'n reeks aardbewings in Junie 1994 word Eyjafjallajökull tans as 'n sluimerende vulkaan beskou. Naby die Fimmvörðuháls-bergpas tussen Eyjafjallajökull en Mýrdalsjökull het seismografiese aktiwiteite soos aardbewings en -verskuiwings in die afgelope jare egter daarop gedui dat albei vulkane ten enige tyd weer sou kan uitbars. Uitbarstings hou ook die gevaar van verwoestende gletserlope in.

Die suidelike einde van die vulkaan het vroeër deel uitgemaak van die Atlantiese kuslyn. Aangesien die see sedertdien sowat vyf kilometer teruggetrek het, het in die gebied 'n landskap met steil rotswande en 'n groot aantal watervalle ontstaan. Die Skógafoss- en Seljalandsfoss-watervalle is die grootste hiervan, maar onder sterk windtoestande word die water van sommige van die kleiner watervalle selfs na die vulkaan se bergspits gewaai.

Eyjafjallajökull is tans 'n avontuurtoerisme-attraksie vir waagmoediges wat saam met ervare toergidse 'n besoek aan die vulkaan en gletser wil aflê. Die gebied lok met voetslaanpaaie, skisport en meerdoelvoertuigtoere.

## Uitbarsting in 2010 
duimnael|links|Die gletser met sy gletsermeer

Vanaf 20 Maart 2010 was daar 'n reeks uitbarstings. Groot hoeveelhede vulkaanas is in die atmosfeer gepomp en deur westelike winde oor groot dele van Europa versprei. Aangesien klein aspartikels 'n bedreiging vir vliegtuie kan inhou het Europese lugvaartowerhede 'n verbod  op vlugte oor Noord- en Sentraal-Europa geplaas.

## Verwysings 
## Bronne 
* *South Iceland: Eyjafjallajökull glacier*
* *Peakware World Mountain Encyclopedia*
Boeg

duimnael|regs|150px|Die boeg van 'n vragskip
Die **boeg** of **voorstewe** van 'n skip is die voorste deel van 'n skip of boot.  Die boeg word ontwerp om die skeepsromp se weerstand so laag as moontlik te hou as dit deur die water vaar.  'n Ander oorweging by die ontwerp van 'n skip se boeg is dat dit hoog genoeg moet wees om te verhoed dat water oor die dek spoel.  By stadiger skepe kan die boeg ontwerp word om die volume van die skip se vragruim so groot moontlik te maak.

## Sien ook 
* Bakboord
* Bolvormige boeg
* Dek
* Kiel
* Loefkant
* Stuurboord
Noah Webster

**Noah Webster** (* 16 Oktober 1758 in West Hartford (Connecticut), † 28 April 1843 in New Haven (Connecticut), was 'n Amerikaanse leksikograaf, politieke skrywer, vertaler en uitgewer. Hy het egter veral bekendheid verwerf as spellinghervormer en skrywer van handboeke en word derhalwe ook die "Vader van Amerikaanse Geleerdheid en Opvoedkunde" genoem. 

Vyf generasies skoliere in die Verenigde State het met Webster se spelboeke geleer spel en lees, en sy naam het 'n sinoniem vir "woordeboek" geword danksy die moderne *Merriam-Webster*-woordeboek wat vir die eerste keer in 1828 as *An American Dictionary of the English Language* verskyn het. 

Webster word beskou as die vader van die Amerikaanse Taalbeweging. Webster het hom veral beywer vir 'n **Amerikaanse taal**, wat moes kom in die plek van Engels. Hy het talle werke gepubliseer om hierdie doel te probeer verwesenlik. Hierin het hy die verskille tussen **Amerikaans** en **Engels** uitgewys en hiermee gehoop om die Amerikaners daarvan te oortuig dat hulle 'n eie inheemste taal het wat baie sterk afwyk van **Britse Engels**. Webster se beroemde *Spelling Book* het dan ook wêreldbekendheid verwerf. Die Amerikaanse Taalbeweging was egter nie suksesvol nie en het teen ongeveer 1925 doodgeloop.

## Verwysings 
## Eksterne skakels 
* *The Noah Webster House & West Hartford Historical Society*
Kiel

:''Hierdie artikel handel oor 'n onderdeel van 'n skip of boot. Vir die artikel oor die Duitse stad, sien asb. Kiel, Duitsland.*

[duimnael|Ekstra stabiliteit word verleen deur die [sleurkrag *G'' van die water op die kiel]]

Die **kiel** is 'n belangrike onderdeel in die konstruksie van 'n skip of boot. Die kiel vorm as't ware die ruggraat van die skip met die ribbe (spante) wat dwars daaroor vasgemaak word. Seilskepe se kiel steek dikwels diep in die water in. Die dwarskragte van die wind word dan sodoende deur die kiel omgesit in voorwaartse kragte en voorkom dat die boot verlyer (in die wind se rigting meegesleur word). 'n Kiel wat ingetrek kan word, staan ook as 'n swaard bekend. 'n Kiel kan ook swaarder gemaak word om die swaartepunt van die skip of boot te verlaag. Sodoende word die stabiliteit van die skip/boot verbeter en kantel die vaartuig nie so maklik om nie.

'n Kiel kan verskillende vorme aanneem en uit verskillende materiale bestaan. By die meeste bote bestaan die kiel uit 'n baie dik plank wat onder aan die skip vasgemaak is. Baie seiljagte het 'n vinkiel met 'n swaar ronding onderaan wat met lood of gietyster gevul is. By die groot tradisionele seilskepe was daar egter slegs sprake van 'n groot kielbalk deur die lengte van die skip. Die nuwe generasie seiljagte soos wat deelneem aan die Volvo Ocean Race het 'n pendelkiel wat aan 'n skarnier aan die skeepsromp se bodem geheg is. Die soort kiel kan dan die teengewig se effek versterk. Tydens die bou van houtskepe word die kiel eerste gevorm waarna die ander elemente daaraan vasgemaak word.

## Sien ook 
* Bakboord
* Boeg
* Dek
* Loefkant
* Stuurboord
Loef- en lykant

duimnael|Die loef- en lykant van 'n skip

Die **loefkant** of loef is die kant op 'n seilskip waar die wind vandaan kom in teenstelling met die **lykant** oftewel die kant waarna die wind waai.  'n Seilskip word loefgierig genoem as dit geneig is om teen die wind in te draai as die roer losgelaat word.  Die meeste seilskepe is effe loefgierig.

'n Seilskip wat by 'n ander skip verbyseil sal dit by voorkeur aan die loefkant doen, sodat die ander skip die *vuil wind* en die daarmee gepaardgaande verlies aan vaartsnelheid ervaar.

Die gesegde, om *iemand die loef af te steek* beteken dus om iemand voor te wees, te oortref of verby te steek.

## Sien ook 
* Bakboord
* Boeg
* Kiel
* Stuurboord
The Wallflowers

Die groep **The Wallflowers** is 'n rockgroep van Los Angeles, Kalifornië wat 'n Grammy-toekenning ontvang het.

## Geskiedenis 
### (1992–1994) Die album getitel *The Wallflowers* 
Die groep se self-getitelde debuut album is vrygestel in 1992 deur Virgin Records. Alhoewel dit deur die resensente geprys is, het aanvanklik slegs 40&nbsp;000 kopieë verkoop. Sedertdien is 'n daar egter reeds 'n beraamde 600&nbsp;000 kopieë verkoop.

Die oorspronklike lede van die groep bestaan uit die sanger en kitaarspeler Jakob Dylan (die jongste seun van Bob Dylan), basspeler en agtergrondsanger Barrie Maguire, Peter Yanowitz op tromme, Rami Jaffee op orrel en kitaarspeler Tobi Miller. Die vier het opgebreek kort na die vrystelling van hul eerste plaat as gevolg van 'n geskil tussen die lede en hul platemaatskappy.

Die groep het 'n nuwe kontrak met Interscope Records geteken en sedertdien nog vier ander albums uitgereik. Die onlangste, *Rebel, Sweetheart* was on 2005 vrygestel.

## Ateljeealbums 
* The Wallflowers (1992)
* Bringing Down the Horse (1996)
* (Breach) (2000)
* Red Letter Days (2002)
* Rebel, Sweetheart (2005)
* Glad All Over (2012)
Rolling Stone

Die ***Rolling Stone***-tydskrif is 'n Amerikaanse tydskrif toegewy aan musiek, liberale politiek en populêre kultuur wat tweeweekliks gepubliseer word.

## Oorsprong in San Francisco 
*Rolling Stone* het sy oorsprong in San Francisco in 1967 gehad, deur Jann Wenner (wie tot vandag nog die redakteur en uitgewer is) en musiek resensent Ralph J. Gleason. Wenner het **$7500** by sy eie familie en sy toekomstige vrou, Jane Wenner, se familie geleen om die tydskrif tot stand te bring.

*Rolling Stone* het aanvanklik geïdentifiseer met, en rapporteer oor die hippie teenkultuur van die era.  Die tydskrif het homself gedistansieer van die ondergrondse pers van die tyd, soos *Berkeley Barb*, en meer aanvaarde joernalistieke standaarde beoefen en die radikale politiek van die ondergrondse pers vermy. In die heel eerste uitgawe van die tydskrif het Wenner geskryf dat *Rolling Stone* "nie net oor musiek gaan nie, maar ook die dinge en houdings wat musiek omhels." Dit het die 'de facto kredo' van die tydskrif geword.

## Verwysings
Pearl Harbor

duimnael|'n Lugfoto van Pearl Harbor, met Ford Island in die middel. Die U.S.S. Arizona-monument ter herdenking aan die oorlogskip wat met 1&nbsp;177 bemanningslede tydens die Japanse bomaanval in 1941 vergaan het, verskyn as 'n klein wit kolletjie aan die regterkant digby Ford Island
duimnael|Die *USS Arizona* sink tydens die aanval

**Pearl Harbor** is 'n hawe op die eiland Oahu van die Amerikaanse deelstaat Hawaii en wes van die hoofstad Honolulu. Die naam "Pêrelhawe" is afgelei van die plaaslike pêreloesterbedryf wat hier tot laat in die 19de eeu gefloreer het.

Pearl Harbor word grotendeels deur die Amerikaanse Vloot as 'n militêre diepseehawe gebruik en dien ook as die hoofbasis van die Verenigde State se Stille Oseaan Vloot. Die Keiserryk van Japan se lugaanval op Pearl Harbor op 7 Desember 1941 het die Verenigde State genoop om tot die Tweede Wêreldoorlog toe te tree.

## Die Japannese aanval op 7 Desember 1941 
Die Japannese Keiserlike Vloot se verrassingsaanval op die Amerikaanse Vloot in die Stille Oseaan was daarop gemik om die VSA nog voor Japan se beplande militêre optrede teen die Verenigde Koninkryk, die VSA as 'n Pasifiese seemag uit te skakel. Dit het egter daartoe gelei dat die VSA tot die Tweede Wêreldoorlog toegetree het. Twee reekse van lugaanvalle met altesaam 353 vliegtuie is vanuit ses Japannese vliegdekskepe geloods.

Die aanval het twee oorlogskepe, 'n mynlêer en twee duikbootjagters, asook 188 vliegtuie verwoes. 2&nbsp;388 Amerikaanse Vlootlede het hul lewens verloor en 1&nbsp;178 is gewond. 'n Aantal ander skepe is ernstig beskadig, terwyl belangrike brandstoftenks, skeepswerf- en herstelgeriewe en die hoofkwartier nie deur die aanvalle geraak is nie. Die Japanse verliese was beperk tot 29 vliegtuie en vyf duikbote, terwyl 65 weermaglede gesneuwel het of gewond is.

Twee van die groot oorlogskepe, wat tydens die bomaanval vergaan het, die *USS Arizona* en die *USS Utah*, is nooit gelig nie en ter herdenking aan die bemanningslede wat hulle lewens verloor het tot nasionale monumente verklaar. Oor die *Arizona*, wat tans op 'n diepte van slegs twaalf meter lê, is die spierwit *USS Arizona Memorial* as 'n "drywende" oorlogsgedenkteken opgerig.

Die Amerikaanse en Japannese vlote het hierna eers weer by die Slag van die Koraalsee slaags geraak gedurende Mei 1942.

## Eksterne skakels 
* *The New Pearl Harbor Memorial Museum* 
* Die aanval op Pearl Harbor – 'n geanimeerde toer
Roer (skip)

duimnael|regs|200px|Roer van 'n moderne skip.
duimnael|regs|200px|Roer op 'n Romeinse skip.

Die **roer** van 'n skip is 'n beweegbare vlak wat gebruik word om 'n skip te stuur. 'n Roer kan onder of agter die agterstewe aangetref word.  'n Roer kan uit een of meer roerlemme bestaan.  Die skip word gestuur met 'n helmstok in die geval van direkte aandrywing of met 'n stuurwiel in die geval van indirekte aandrywing van die roer.

## Ontwikkeling 
Roeispane wat aan die sykant van 'n skip vasgebind is, is aangetref by modelle, kunswerke en oorblyfsels van skepe uit oud-Egipte wat dateer uit die 3de millenium voor Christus.  Later is die roer nader aan die agterkant van die skip aangebring.  In die eerste eeu n.C. is die roer vir die eerste keer by die agterstewe aangebring in die Chinese Keiserryk. 'n Tweeduisend jaar-oue model is in 'n graf gevind met 'n steweroer.  Die Romeinse galeie en handelskepe het aan beide kante agteraan roerlemme gehad.  Die lemme is deur twee of een roerman gestuur met behulp van lang helmstokke.  Ook die Noormanne het 'n roerblad agteraan hulle skepe aan die stuurboordkant (die oorsprong van die benaming) gehad.  Voor hierdie tyd is skepe/bote met één (Europees) of twee (Middellandse See) syspane gestuur.

Die steweroer is in Europa in Friesland uitgevind, wat in daardie tyd ook die hele Noord-Duitsland ingesluit het.  Die skepe van die Hanseverbond, Hulke genoem, was die eerste skepe wat daarmee uitgerus was.  Later is die voorbeeld nagevolg deur die Middeleeuse kogge-, kraak- en karveelskepe. Die gebruik daarvan het eers in die 13de algemeen in gebruik geraak in Europa.  Omdat 'n steweroer in die onstuimige noordelike waters 'n groot skip beter kon stuur het dit ook aanleiding gegee tot die bou van groter skepe.

Die oudste bekende afbeelding van 'n skip met 'n steweroer in Europa, is te sien op 'n steen in die gewel van Winchester Katedraal en is afkomstig van 'n doopvont uit 1180.  Die roer is baie hoog geplaas op die verlenging van die kiel aan die ronding van die agterste deel van die skip.

## Verwysings 
* http://nautarch.tamu.edu/pdf-files/Mott-MA1991.pdf - 'n Verhandeling oor die geskiedenis van die Roer - Lawrence V. Mott, Texas A&M Universiteit
Marlene Dumas

**Marlene Dumas** (gebore 3 Augustus 1953 in Kaapstad, Suid-Afrika) is 'n Suid-Afrikaansgebore kunstenaar wat sedert 1976 in Amsterdam, Nederland woon en werk.
Dumas het spoedig internasionale sukses behaal. In 1982 het sy op 29-jarige ouderdom aan Documenta VII in Kassel deelgeneem. Sy het solotentoonstellings in van die wêreld se voorste galerye en museums gehou soos die Tate in Londen (1996), die Pompidou-sentrum in Parys (2001) en die Museum vir Eietydse Kuns in New York (2002). In 1995 het sy Nederland op die Venesiese Biënnale verteenwoordig. 

Op 8 November 2007 is haar eerste solouitstalling in Suid-Afrika, getiteld *Intimate Relations*, by die Suid-Afrikaanse Nasionale Kunsmuseum in Kaapstad geopen. Die uitstalling skuif later na Johannesburg waar dit van 6 Februarie tot 29 Maart 2008 in die Standard Bank-galery vertoon is. In 2008 word ’n solotentoonstelling van haar werk in die Museum vir Moderne Kuns in New York gehou.

Die doel van haar werk is om die verhouding tussen kuns, vroulike modelle en selfs pornografie uit te beeld. Die beginpunt van baie van haar werk is Polaroidfoto's van haar vriende en minnaars. Sy gebruik ook tydskrifte en pornografiese materiaal. Dumas skilder ook portrette van kinders en erotiese tonele.

In Februarie 2005 is haar skildery "Die Onderwyser" wat sy in 1987 geskilder het vir 'n rekordprys van $3,34 miljoen deur die afslaers Christie's in Londen verkoop. Die skildery vertoon 'n uitbeelding van 'n geposeerde klasfoto.

## Verwysings 
## Eksterne skakels 
* website Marlene Dumas
* Zeno X Galery – Marlene Dumas  beelde, biografie en cv.
* Die Saatchi Galery – Marlene Dumas, galery in Londen met beelde, inligting, teks en 'n biografie van Marlene Dumas
* Die dokumentêre program 'Miss Interpreted' volg Dumas se aktiwiteit vir 'n periode van ses maande terwyl sy vir 'n uitslalling voorberei wat sodoende intieme insae in haar werk en idees vertskaf. Dit is beskikbaar by DocsOnline
De Ateliers

duimnael|Gebou De Ateliers (Amsterdam)
**De Ateliers** is 'n kunsakademie in Amsterdam, Nederland wat in 1963 onder die naam ''Ateliers '63* opgerig is deur onder andere Ger Lataster, Mari Andriessen, Nic Jonk, Theo Mulder en Wessel Couzijn. Die aanvanklike naam was "Academie 63". 

Nadat die instituut vir vele jare in Haarlem was, bestaan dit nou as *De Ateliers* in die voormalig gebou van die *Rijksakademie voor Beeldende Kunsten'' aan die Stadhouderskade te Amsterdam. 

Dit is 'n nagraadse opleidingsentrum waar jong beeldende kunstenaars in hulle eie ateljees kan werk en gelei word deur kritiek en ondersteuning van ervare kunstenaars en kunskritici. Die studente word 'deelnemers' genoem.

Begeleidende kunstenaars wat by die instituut betrokke was sluit in: Armando, Stanley Brown, Carel Visser. Deelnemers sluit onder andere in Marlene Dumas, Leo Vroegindewei, Niek Kemps, Joep van Lieshout en Emo Verkerk.

## Eksterne skakels 
* Amptelike webwerf 
* De Ateliers by kunstbus.nl
* De Ateliers by cultuurnetwerk.org
Kuilsrivier

**Kuilsrivier** is 'n noordelike voorstad van Kaapstad in die Oostenberggebied tussen Bellville en Somerset-Wes. Kuilsrivier het ontstaan nadat 'n veepos op pad na Stellenbosch in die laat 17de eeu deur goewerneur Simon van der Stel opgerig is. Dit is naby die groot kuile waar die Kuils- en Bottelaryriviere ontmoet en was deur mylpaal 15 aangedui.

## Geriewe en besienswaardighede
Vandag spog die dorp met 'n goeie gholfbaan en bied dit ander ontspanningsgeriewe soos perdry, stap en fietsry deur die nabygeleë fynbosheuwels. Suid-Afrika se grootste versameling klassieke en veteraanmotors kan by die Wijnland Auto Museum besigtig word en 'n versameling van 20ste eeuse Russiese kuns en Faberge-eiers by die Marvol Russiese Museum op die Hazendal Wynlandgoed. Die Zevenwacht wynlandgoed is ook in Kuilsrivier geleë.

## Bekende persone gebore in Kuilsrivier 
* Herman Charles Bosman - bekende skrywer.

## Verwysings
Pous Severinus

**Severinus** was die 71ste pous van die Rooms-Katolieke Kerk.

## Biografie 
**Pous Severinus** is gebore in Rome, die seun van Abienus.  Op 15 Oktober  638 drie dae na die dood van sy voorganger Pous Honorius I, word hy as Pous verkies, maar eers op 28 Mei 640 bevestig die keiser sy verkiesing.  Hy regeer tot sy dood op 2 Augustus 640.  Hy word opgevolg deur Pous Johannes IV.  Argeoloë het Latynse geskrifte in sy graftombe gevind wat daarop dui dat Severinus 'n Jood was wat sy afkoms geheim gehou het.
Die naam ‘Severinus’ is afgelei van die ou Romeinse Severo en beteken 'die ernstige'.

## Pontifikaat 
Die keiser van Bisantium, keiser Heraclius het aanvanklik geweier om Severinus as pous te bevestig.  Hy wou hê dat Severinus die Echetis teken.  Die Echetis is 'n geloofsbelydenis wat die Monotelitisme onderskryf.  Monotelitisme is as kettery beskou (Severinus se voorganger Pous Honorius I is juis daaroor as ketter veroordeel deur die derde konsilie van Konstantinopel in 680).  Severinus het geweier.  Die keiser het hom twee jaar lank sy pontifikaat ontsê.  In die tyd plunder Isacius van Ravenna onder beskerming van Heraclius, die Vatikaan.
Nadat Severinus uiteindelik as pous bevestig is op 28 Mei 640, regeer hy slegs kort tot sy dood op 2 Augustus 640.  Hy word opgevolg deur Pous Johannes IV wat ook deur die stryd met die Monotelitisme beïnvloed word.

## Bibliografie
* Davis, R. (2001) Book of the Pontiffs (English Translation of the Liber Pontificalis) Liverpool University Press.  
* Duff, Eamon. *Saints and Sinners: A History of the Popes*, Yale University Press, 2001. pp 62–63. 
* Maxwell-Stuart, P. G. *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson, 2002, p.&nbsp;47. .

## Eksterne skakels 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia.

## Opvolging 
|}
Suid-Afrikaanse Nasionale Kunsmuseum

Die **Suid-Afrikaanse Nasionale Kunsmuseum** (Engels: *Iziko South African National Gallery*) is die nasionale kunsmuseum van Suid-Afrika wat in Kaapstad geleë is. Die museum se versameling is in 1872 met die skenking van Butterworth Bayley se persoonlike galery begin.

Die hoofgebou, wat deur Clelland & Mullins en F K Kendall ontwerp is, is in 1930 voltooi. Die bouwerk is befonds deur die Unie van Suid-Afrikaregering, die Stadsraad van Kaapstad en die Hyman Liberman Nalatenskap. Verskeie verbeteringe is sedertdien aangebring soos byvoorbeeld klimaatbeheer en verbeterde beligting in 1991.

Vandag sluit die museum se permanente versameling hoë gehalte voorbeelde van Suid-Afrikaanse, Nederlandse, Vlaamse, Franse en Britse werke in. Verskeie 20ste eeuse kunstenaars word verteenwoordig insluitend lede van die New English Art Club en die Bloomsbury Groep. 'n Aantal werke van belangrike kunstenaars soos John Walker, Michael Porter, Gary Wragg, Alan Davie en Ronald Kitaj is in die 1980's aangekoop. Gebrek aan befondsing en die hoë pryse van Westerse kuns het die uitbrei van hierdie versamelings egter beperk. Die museum spits hom die afgelope aantal jare eerder op die aankoop van eietydse Suid-Afrikaanse kuns aan. Sedert die 1990's het die galery 'n poging aangewend om 'n versameling te vestig wat die kuns van Afrika en veral Suider-Afrika vier. Die galery huisves 'n dan ook gesaghebbende versameling van Afrika beeldhouwerk en kralewerk. Die museum is ook betrokke by die  repatriasie van voorwerpe wat oor die afgelope 200 jaar uit die land geneem is.

Uitstallings van werke uit die permanente versameling word gereeld afgewissel. Tydelike uitstallings van skilderye, werk op papier, fotografie, nuwe media, beeldhouwerk, kralewerk en tekstiel word gereeld aangebied. Die uitstallings is daarop gemik om insae te lewer in die estetiese produksie in Suid-Afrika, Afrika en elders.

## Betrokke persone
*Thomas Butterworth Charles Bayley (*Kalkutta, Indië, 21 November 1810 - †Wynberg, 29 Desember 1871), leier op die gebied van landbou, perdeteler, kunsliefhebber
*Hyman Liberman (*Suwalki, Pole, 1853 - †Kaapstad, 23 Junie 1923), handleaar, weldoener

## Verwysings 
## Bronnelys 
* Dolby, J.: A short history of the South African National Gallery. In: Lantern. Tydskrif vir Kennis, Kuns en Kultuur. Jaargang 31, nr. 1, Desember 1981
* Green, Eldred: The South African National Gallery. In: Lantern. Tydskrif vir Kennis en Kultuur. Jaargang 15, nr. 3, Maart 1966
* Green, Eldred: 'n Skildery in ons Nasionale Kunsmuseum. In: Lantern. Tydskrif vir Kennis en Kultuur. Jaargang 25, nr. 4, Junie 1976

## Eksterne skakels 
*  Suid-Afrikaanse Nasionale Kunsmuseum op iziko.org.za
Arp 87

**Arp 87** is twee interaktiewe sterrestelsels, **NGC 3808A** en **NGC 3808B**. Dit is geleë in die sterrebeeld Leeu, ongeveer 300&nbsp;miljoen ligjare van die Aarde af.

Sterrestelsels is, nes die hemelliggame wat dit bevat, konstant aan die beweeg (ons eie sterrestelsel, die Melkweg, inkluis) en dié twee stelsels se huidige omhelsing is te danke aan die wisselwerking van hulle afsonderlike swaartekragte wat begin het toe hulle mekaar tussen 300 en 160&nbsp;miljoen jaar gelede ontmoet het. Die kurktrekkervorm van die gety, soos waargeneem deur foto's van die Hubble-ruimteteleskoop, dui daarop dat sommige sterre en gas van die groter sterrestelsel in die aantrekkingskrag van die kleiner stelsel vasgevang is. Só 'n oordrag van materie is reeds in soortgelyke gevalle waargeneem.

Oor miljoene jare kan die sterrestelsels uiteindelik skei of, indien swaartekrag die oorhand kry, saamsmelt.

## Bronnelys 
*Arp 87  by die Europese webwerf van die Hubble-ruimteteleskoop .
**Spiraling tentacles of doom*  by badastronomy.com .
Pous Johannes IV

**Johannes IV** was die 72ste pous van die Rooms-Katolieke Kerk.

## Biografie 
**Pous Johannes IV** is gebore in Salona, Dalmasië, die seun van Venantius.  Toe hy as pous verkies is was hy die aartsdeken van die kerk in Rome.  Op 24 Desember  640 volg hy Pous Severinus op en regeer tot sy dood weens kanker op 12 Oktober 642.  Hy word opgevolg deur Pous Theodorus I.  
Die naam ‘Johannes’ beteken 'God is genadig'.

## Pontifikaat 
Aangesien die bevestiging van Pous Johannes so kort na sy verkiesing plaasgevind het, word aangeneem dat die eksarg van Ravenna eerder as die Bisantynse keiser die verkiesing goedgekeur het.

Probleme in sy geboorteland deur die invalle van die Slawe het Pous Johannes IV se aandag geverg.  Om die leed van die inwoners te verlig het hy die ab Martin na Dalmasië gestuur met groot bedrae geld om die gevangenes los te koop.  Omdat die verwoeste kerke nie herstel kon word nie, is die relieke van belangrike Dalmasiese heiliges na Rome gebring.  Die pous het 'n oratorium ter ere van hulle opgerig wat vandag nog staan.  In die oratorium is 'n mosaïek van die pous self waar hy 'n model van die gebou vashou.  Johannes IV het ook probeer om die Slawe te bekeer.  Keiser Konstantyn Porfirogenitus sê dat Porga, hertog van die Dalmasiese Kroate die keiser gevra het om Christen leermeesters te stuur.  Die keiser het die versoek aan Pous Johannes IV oorgedra.
Na sy verkiesing maar nog voordat hy bevestig is, skryf die pous aan die priesters in Noord-Ierland oor die fout wat hulle maak met die tyd waarop Paasfees gevier word en waarsku hulle teen die Pelagianisme.
Pous Johannes IV veroordeel ook die monoteletisme.  Op sy versoek veroordeel keiser Heraclius die monotelitistiese geloofsbeleidenis, die "Ecthesis".  Die pous skryf ook aan die keiser se seun Konstantyn III in 'n poging om sy voorganger Pous Honorius I se betrokkenheid by monotelitisme te verduidelik.

Beeltenisse in mosaïek van die pous en sy opvolger Pous Theodorus I, het bewaar gebly in die kapel van Sint Venanzio in die baptisterium van die Lateraanse Paleis.

## Bibliografie
* Davis, R. (2001) Book of the Pontiffs (English Translation of the Liber Pontificalis) Liverpool University Press.  
* Duff, Eamon. *Saints and Sinners: A History of the Popes*, Yale University Press, 2001. pp 62–63. 
* Maxwell-Stuart, P. G. *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson, 2002, p.&nbsp;47. .

## Eksterne skakels 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia.

## Opvolging 
|}
Bantu Holomisa

**Bantubonke Harrington Holomisa** (gebore 25 Julie 1955 in Mqanduli, Transkei (tans die Oos-Kaap)) is 'n Suid-Afrikaanse parlementslid wat die United Democratic Movement verteenwoordig. Hy is in Julie 2024 aangestel as 'n adjunkminister van Verdediging.

Holomisa het hom in 1976 by die Transkeise weermag aangesluit en is tot brigadier bevorder in 1985. Hy het eerste minister Stella Sigcau in 1987 in 'n staatsgreep omvergewerp en was die leier van die Transkei van 1987 tot 1994. Hy is uit die ANC geskop op 30 September 1996 na hy getuig het voor die waarheid-en-versoeningskommissie. en is tot die parlement verkies in 1999.

## Verwysings